wannaphong/clean_thaiwikipedia huggingface dataset:
# เทศบาลเมืองชะอำ
เทศบาลเมืองชะอำ เป็นองค์กรปกครองส่วนท้องถิ่นประเภทเทศบาลเมือง ตั้งอยู่ในอำเภอชะอำ จังหวัดเพชรบุรี เป็นที่ตั้งของสถานที่ท่องเที่ยวที่มีชื่อเสียง คือ หาดชะอำ  เดิมเป็นเทศบาลตำบลชะอำพระราชกฤษฎีกาจัดตั้งเทศบาลตำบลชะอำ จังหวัดเพชรบุรี พุทธศักราช ๒๔๘๐ ประกาศ ณ วันที่ ๑ ตุลาคม พ.ศ. ๒๔๘๐ เล่มที่ ๕๔ ตอน ๐ก หน้า ๑๒๒๐ และได้ยกฐานะเป็นเทศบาลเมืองเมื่อ พ.ศ. 2547

 ประวัติ 
thumb|200px|left|พระบาทสมเด็จพระปรมินทรมหาภูมิพลอดุลยเดชเสด็จเยี่ยมราษฎร ณ สำนักงานเทศบาลตำบลชะอำในอดีต
ชะอำเดิมมีชื่อว่า "ชะอาน" ในสมัยกรุงศรีอยุธยาครั้งสมเด็จพระนเรศวรมหาราชและสมเด็จพระเอกาทศรถ ทรงนำทัพมาทางใต้ เมื่อมาถึงเมืองนี้ไพร่พล ช้าง ม้า และได้ชำระล้างอานม้า จึงได้ชื่อว่า "ชะอาน" ต่อมาชื่อนี้จึงเพี้ยนมาเป็นชะอำ ชะอำครั้งอดีตเริ่มมีความเจริญทางด้านทางท่องเที่ยว ตั้งแต่ทางรถไฟสายใต้สร้างมาถึงในราวปี พ.ศ. 2459 ชายหาดชะอำเป็นแหล่งท่องเที่ยว ที่รู้จักกันมานานแล้ว แต่ในอดีตยังไม่ได้รับการพัฒนาเท่าที่ควร จนกระทั่งปี พ.ศ. 2464 พระเจ้าบรมวงศ์เธอ กรมพระนราธิปประพันธ์พงศ์ และพระบรมวงศานุวงศ์ ข้าราชบริพารในสมัยนั้นได้ออกสำรวจพื้นที่ชายทะเลที่ชะอำ ได้ทรงมาจับจองที่ดินชายทะเลตำบลชะอำ 

ชะอำในอดีตเป็นพื้นที่ในความดูแลของเขตอำเภอท่ายาง จังหวัดเพชรบุรี มีสภาพเป็นป่า พื้นที่ส่วนด้านชายทะเลเป็นดงกระบองเพชรป่าหนามเสมาสลับกับต้นมะขามเทศและต้นรัก การประกอบอาชีพในอดีตประกอบอาชีพเกษตรกรรม ทำนา ทำไร่สับปะรด และทำการประมง หมู่บ้านชะอำนั้นตั้งอยู่หลังสถานีรถไฟบ้านชะอำทางทิศตะวันตกของทางรถไฟ หมู่บ้านชายทะเลนี้เป็นเป็นเพียงหมู่บ้านเล็ก ๆ ที่บ้านปากคลอง และบ้านหนองแจง เมื่อชะอำเริ่มเป็นที่รู้จักว่า เป็นเมืองชายทะเลที่สงบเงียบ ธรรมชาติสวยงาม อีกทั้งมีแหล่งน้ำจืดที่อุดมสมบูรณ์ ทำให้มีราษฎรอพยพมาปลูกสร้างบ้านเรือนอยู่อาศัยเพิ่มขึ้นเรื่อย ๆ จากชุมชนเล็ก ๆ ขยายตัวเป็นชุมชนใหญ่ มีการรวมตัวจัดตั้งเป็นหมู่บ้าน ให้ชื่อว่าหมู่บ้าน "สหคาม" โดยพระบาทสมเด็จพระมงกุฎเกล้าเจ้าอยู่หัว ได้โปรดเกล้าแต่งตั้งพระเจ้าบรมวงศ์เธอกรมพระนราธิปประพันธ์พงษ์เป็นผู้ใหญ่บ้านคนแรก พระบรมวงศ์เธอ กรมพระนราธิปประพันธ์พงศ์ ได้ทรงวางผังเมืองชะอำ วางผังเมืองชะอำ วางผังตัดถนน และมีพระประสงค์เพื่อให้ชะอำเป็นที่พักตากอากาศตามแผนพัฒนาชะอำที่พระองค์ได้จัดทำขึ้น โดยมีกรมหมื่นพิทยาลงกรณ์ เจ้าพระยาธรรมศักดิ์มนตรี และพระยามโนปกรณ์ฯ ร่วมเป็นที่ปรึกษา 

ชะอำจึงเป็นเมืองตากอากาศที่มีชื่อเสียงแห่งหนึ่งของประเทศไทยที่รู้จักกันในหมู่ชาวต่างประเทศและยังเป็นที่ตั้งของพระราชนิเวศน์มฤคทายวันซึ่งเป็นพระราชวังฤดูร้อน

 ภูมิศาสตร์ 
 ทิศเหนือ ติดเขตตำบลเขาใหญ่ ตำบลบางเก่า อำเภอชะอำ จังหวัดเพชรบุรี
 ทิศใต้ ติดเขตเทศบาลนครหัวหิน อำเภอหัวหิน จังหวัดประจวบคีรีขันธ์
 ทิศตะวันออก ติดชายฝั่งทะเลอ่าวไทยตลอดแนวเขตเทศบาล
 ทิศตะวนตก ติดทางรถไฟสายใต้ เป็นแนวตั้งฉากกับทางรถไฟเป็นระยะทาง 3 กิโลเมตร โดยขนานกับทางรถไฟสายใต้ตลอดแนวเขต

 การศึกษา 
อุดมศึกษา
 มหาวิทยาลัยเวบสเตอร์ 
 มหาวิทยาลัยนานาชาติสแตมฟอร์ด 
 มหาวิทยาลัยศิลปากร วิทยาเขตสารสนเทศเพชรบุรี
ประถมศึกษา
 โรงเรียนเทศบาล 9 โรงเรียน
 โรงเรียนแก่นจันทร์วิทยา
# อาร์เคนสโตน
อาร์เคนสโตน (Arkenstone) เป็นชื่อเพชรดวงหนึ่งในปกรณัมชุดมิดเดิลเอิร์ธ ของ เจ. อาร์. อาร์. โทลคีน ปรากฏในเรื่อง เดอะฮอบบิท โดยเป็นเพชรดวงใหญ่มาก พบที่ใต้ภูเขาโลนลี่ แห่งอาณาจักรเอเรบอร์ โดยธราอินกษัตริย์ของคนแคระ และได้กลายเป็นมรดกประจำตระกูล สืบทอดต่อมาในสายวงศ์ของดูริน เพชรนี้สูญหายไปเมื่อคราวที่มังกรสม็อก บุกโจมตีอาณาจักรเอเรบอร์และยึดเอาทรัพย์สมบัติของพวกคนแคระไปจนหมด

ในเรื่อง เดอะฮอบบิท เมื่อธอริน กษัตริย์คนแคระและพวก ยึดเอเรบอร์คืนมาได้ บิลโบ แบ๊กกิ้นส์ ฮอบบิทที่ร่วมเดินทางไปในภารกิจคราวนั้นในตำแหน่ง "หัวขโมย" กลับขโมยเพชรอาร์เคนสโตนเสียเอง แล้วนำไปให้กษัตริย์เอลฟ์ใช้เป็นเครื่องต่อรองกับธอริน ทำให้ธอรินโกรธมาก อย่างไรก็ดีในภายหลังทั้งหมดสามารถปรับความเข้าใจกันได้ ธอรินเสียชีวิตหลังสงครามห้าทัพ คนแคระนำเพชรนี้ฝังไว้ในหลุมศพข้างกายของธอรินด้วย
# หลอดเลือดดำผิว
หลอดเลือดดำชั้นผิว  เป็นคำที่ใช้อธิบายหลอดเลือดดำที่อยู่ชิดกับพื้นผิวของลำตัว ซึ่งต่างกับหลอดเลือดดำอีกชนิดหนึ่งที่อยู่ลึกลงไปจากผิวหนัง เรียกว่าหลอดเลือดดำชั้นลึก (deep vein)

หลอดเลือดดำชั้นผิวจะไม่ทอดคู่กับหลอดเลือดแดงเหมือนกับหลอดเลือดดำชั้นลึกที่จะมีลักษณะเป็น venae comitantes หรือลักษณะทอดคู่ขนาบหลอดเลือดแดงที่มีชื่อเดียวกัน

หลอดเลือดดำชั้นผิวมีความสำคัญในทางสรีรวิทยาในแง่การระบายความร้อนให้แก่ร่างกาย เมื่อร่างกายมีอุณหภูมิสูงขึ้น ร่างกายจะลัดเลือดจากหลอดเลือดดำชั้นลึกมายังหลอดเลือดดำชั้นตื้นเพื่อระบายความร้อนออกไปยังสิ่งแวดล้อม หลอดเลือดดำชั้นผิวสามารถมองเห็นได้จากผิวหนัง โดยเฉพาะเมื่ออวัยวะนั้นอยู่ต่ำกว่าระดับหัวใจ หลอดเลือดดำชั้นผิวจะพองออก สังเกตได้เมื่อเรายกแขนขึ้นเหนือระดับหัวใจ เลือดจะไหลออกจากหลอดเลือดนั้น แต่เมื่อเราวางแขนลงในระดับต่ำกว่าหัวใจ เลือดจะไหลกลับเข้ามาใหม่ หลอดเลือดนี้สามารถเห็นได้ชัดขึ้นเมื่อเรายกของหนักๆ

ในทางสรีรวิทยา หลอดเลือดดำชั้นผิวนี้ไม่มีความสำคัญเท่าหลอดเลือดดำชั้นลึก เพราะขนส่งเลือดในปริมาณน้อยกว่า และบางครั้งหลอดเลือดนี้สามารถตัดเอาออกได้โดยไม่ก่อให้เกิดความผิดปกติใดๆ เรียกว่าวิธี vein stripping ซึ่งเป็นการรักษาหลอดเลือดดำขอด (varicose vein) ที่ใช้กันในปัจจุบัน

 ตัวอย่างหลอดเลือดดำชั้นผิว 
 หลอดเลือดดำคอชั้นนอก (external jugular vein)

 รยางค์บน 
 หลอดเลือดดำเซฟาลิค (cephalic vein)
 หลอดเลือดดำมีเดียน คิวบิตัล (median cubital vein) มักใช้ในการเจาะเลือด (venipuncture)
 หลอดเลือดดำเบซิลิค (basilic vein)

 รยางค์ล่าง 
 หลอดเลือดดำซาฟีนัสเส้นเล็ก (small saphenous vein)
 หลอดเลือดดำซาฟีนัสเส้นใหญ่ (great saphenous vein)
# หลอดเลือดดำลึก
หลอดเลือดดำชั้นลึก  เป็นคำที่ใช้อธิบายหลอดเลือดดำที่อยู่ลึกลงไปในร่างกาย ต่างจากหลอดเลือดดำที่อยู่ใกล้กับพื้นผิวของร่างกายที่เรียกว่าหลอดเลือดดำชั้นผิว

หลอดเลือดดำชั้นลึกมักจะอยู่ข้างหลอดเลือดแดงที่มีชื่อเดียวกัน (เช่น หลอดเลือดดำต้นขา (femoral vein) ที่อยู่ข้างหลอดเลือดแดงต้นขา (femoral artery)) เรียกลักษณะหลอดเลือดดำนี้ว่า venae comitantes หลอดเลือดดำชนิดนี้จะลำเลียงเลือดได้เป็นปริมาณมาก การอุดตันของหลอดเลือดดำชั้นลึกมักทำให้เกิดภาวะหลอดเลือดมีลิ่มเลือด (thrombosis) ซึ่งอันตรายถึงชีวิต การอุดตันของหลอดเลือดดำชั้นลึกนี้มีคำเรียกเฉพาะว่า deep vein thrombosis

 ตัวอย่างหลอดเลือดดำชั้นลึก 
 หลอดเลือดดำคอชั้นใน (internal jugular vein)

 รยางค์บน 
 หลอดเลือดดำแขน (brachial vein)
 หลอดเลือดดำเรเดียล (radial vein)
 หลอดเลือดดำอัลนา (ulnar vein)

 รยางค์ล่าง 
 หลอดเลือดดำต้นขา (femoral vein) หรือบางครั้งเรียกว่า หลอดเลือดดำต้นขาชั้นผิว (superficial femoral vein)  ซึ่งอาจทำให้สับสนได้
 หลอดเลือดดำต้นขาชั้นลึก (profunda femoris vein)
 หลอดเลือดดำขาพับ (popliteal vein)
 หลอดเลือดดำพีโรเนียล (peroneal vein)
 หลอดเลือดดำแอนทีเรียร์ทิเบียล (anterior tibial vein)
 หลอดเลือดดำโพสทีเรียร์ทิเบียล (posterior tibial vein)
# หลอดเลือดดำมีเดียน คิวบิตัล
ในกายวิภาคศาสตร์ของมนุษย์ หลอดเลือดดำมีเดียน คิวบิตัล หรือ หลอดเลือดดำมีเดียน เบซิลิค (median cubital vein หรือ median basilic vein) เป็นหลอดเลือดดำชั้นผิวของรยางค์บน เชื่อมระหว่างหลอดเลือดดำเบซิลิค (basilic vein) และหลอดเลือดดำเซฟาลิค (cephalic vein) หลอดเลือดนี้ทอดตัวอยู่บนแอ่งแขนพับ (cubital fossa) บนเอ็นแผ่ไบซิพิตัล (Bicipital aponeurosis) มักใช้ในการเจาะหลอดเลือดดำ (venipuncture) 

หลอดเลือดดำมีเดียน คิวบิตัลมีความแปรผันอย่างมากในแต่ละบุคคล ในคนส่วนใหญ่แล้วหลอดเลือดจะมีลักษณะเรียงตัวเป็นอักษร "H" โดยมีหลอดเลือดดำเซฟาลิกและเบซิลิคเป็นขาด้านข้างของตัว H และเส้นตรงกลางคือหลอดเลือดดำมีเดียน คิวบิตัล หรืออาจมีลักษณะเป็นอักษร "M" โดยหลอดเลือดมีเดียน คิวบิตัลแยกออกเป็น 2 ขาไปรวมกับหลอดเลือดดำเซฟาลิคและเบซิลิค

 แหล่งข้อมูลอื่น 
 SUNY Labs 
 SUNY Radiology
# สม็อก (ตัวละคร)
สม็อก (smog) ที่หมายถึงมลพิษทางอากาศชนิดหนึ่ง ดูที่ หมอกควัน

สม็อก (Smaug) หรือ สเมาก์  เป็นชื่อมังกร ในปกรณัมชุดมิดเดิลเอิร์ธ ของ เจ. อาร์. อาร์. โทลคีน ปรากฏในเรื่อง เดอะฮอบบิท ได้ชื่อว่าเป็นมังกรตัวสุดท้ายของมิดเดิลเอิร์ธ มีสมญาอื่นว่า สม็อกมังกรทอง หรือ สม็อกผู้เรืองรอง มันสามารถพ่นไฟได้ จึงเชื่อว่าเป็นมังกรในตระกูลมังกรไฟ และสามารถบินได้

สม็อกบุกโจมตีอาณาจักรเอเรบอร์ในปี 2770 ของยุคที่สาม ทำให้คนแคระแห่งอาณาจักรเอเรบอร์ต้องหลบลี้หนีภัยไปอาศัยอยู่ในที่ต่างๆ มันครอบครองทรัพย์สมบัติในอาณาจักรแห่งนั้นอยู่นานกว่าสองร้อยปี และมักออกอาละวาดที่เมืองเอสการ็อธ เมืองเดล ซึ่งเป็นอาณาจักรมนุษย์ในแถบใกล้เคียงอยู่เสมอ 

สม็อกอาศัยอยู่ในถ้ำซึ่งมันขนเอาทรัพย์สมบัติของเอเรบอร์มากองรวมกันแล้วนอนทับเอาไว้ ใต้ท้องของสม็อกจึงมีแต่เพชรนิลจินดาที่ฝังแน่นอยู่กับพุงของมัน แต่บิลโบ แบ๊กกิ้นส์ ที่ลอบเข้าไปในรังของมันเพื่อหาอาร์เคนสโตนและได้ค้นพบจุดอ่อนที่หน้าอกซ้าย ว่าไม่มีสิ่งใดปกคลุม เขานำเรื่องออกมาบอกคนแคระ แต่นกทรัชสอดแนมนำความกลับไปแจ้งแก่บาร์ด นักธนูแห่งเดล ทำให้เขาสามารถยิงธนูใส่จุดอ่อนนั้นเมื่อสม็อกบินมาอาละวาดทำลายเมืองเดลอีก ด้วยคิดว่าเมืองเดลให้ความช่วยเหลือแก่ศัตรูที่ลอบเข้าไปสอดแนมในรังของมัน สม็อกจึงเสียชีวิตด้วยน้ำมือของบาร์ด

 ที่มา 
แนวคิดในการประพันธ์ มังกร ของโทลคีน สอดคล้องกับตำนานปรัมปราหลายแห่งที่กล่าวถึงมังกรว่า เป็นสิ่งมีชีวิตที่ชอบสมบัติ และมักนอนอยู่บนกองสมบัติของตัว งานประพันธ์เก่าแก่ที่แสดงความข้อนี้คือ บทกวีแองโกล-แซกซอน เรื่อง "เบวูล์ฟ" ซึ่งโทลคีนเป็นศาสตราจารย์ทางด้านภาษาแองโกล-แซกซอน ในระหว่างช่วงปี ค.ศ. 1925-1945 มังกรในเรื่องเบวูล์ฟยังออกอาละวาดเนื่องจาก ถ้วยทองคำ ถูกขโมยไป เช่นเดียวกับอาร์เคนสโตนที่บิลโบขโมยออกมาในเรื่อง เดอะฮอบบิทเจ. อาร์. อาร์. โทลคีน, เบวูล์ฟ : บทวิเคราะห์มุมมองของปีศาจ (Beowulf: The Monsters and the Critics and Other Essays)  เรียบเรียงโดย คริสโตเฟอร์ โทลคีน, สำนักพิมพ์ จอร์จ อัลเลนแอนด์อันวิน, 1983
# ดินแดนโพ้นทะเลของบริเตน
ดินแดนโพ้นทะเลของบริเตน  คือ ดินแดนที่อยู่ภายใต้อธิปไตยของสหราชอาณาจักร แต่ไม่ได้นับเป็นส่วนหนึ่งของสหราชอาณาจักร ทั้งสิบสี่ดินแดนมีพระมหากษัตริย์สหราชอาณาจักรเป็นประมุขแห่งรัฐ

 ดินแดนโพ้นทะเลของสหราชอาณาจักรในปัจจุบัน 
สหราชอาณาจักรมีดินแดนโพ้นทะเลอยู่ 14 แห่งได้แก่:
  

ธงชาติตราแผ่นดินชื่อสถานที่คำขวัญพื้นที่จำนวนประชากรเมืองหลวง 80px 40px แองกวิลลา อาณานิคมแคริบเบียนและแอตแลนติกเหนือ Strength and Endurance   13,500 เดอะแวลลีย์ 80px 40px เบอร์มิวดา มหาสมุทรแอตแลนติกเหนือ Quo fata ferunt (Latin: "Whither the Fates carry [us]")   64,000 คน(ค.ศ. 2007 โดยประมาณ)  แฮมิลตัน 80px|border 40px บริติชแอนตาร์กติกเทร์ริทอรี แอนตาร์กติกา Research and discovery   50 คนในฤดูหนาว และกว่า 400 คนในฤดูร้อน รอเทอรา (ฐานทัพหลัก) 80px 40px บริติชอินเดียนโอเชียนเทร์ริทอรี มหาสมุทรอินเดีย In tutela nostra Limuria (Latin: "Limuria is in our charge")   ประมาณ 3,000 คน โดยเป็นทหารและเจ้าหน้าที่ของสหราชอาณาจักรและสหรัฐ ดีเอโกการ์ซีอา (ฐานทัพ) 80px 40px หมู่เกาะบริติชเวอร์จิน อาณานิคมแคริบเบียนและแอตแลนติกเหนือ Vigilate (Latin: "Be watchful")   27,000 (2005 estimate)  โรดทาวน์ 80px 40px หมู่เกาะเคย์แมน อาณานิคมแคริบเบียนและแอตแลนติกเหนือ He hath founded it upon the seas   60,456 คน จอร์จทาวน์ 80px 40px หมู่เกาะฟอล์กแลนด์ มหาสมุทรแอตแลนติกใต้ Desire the right   2,955 คน(ค.ศ. 2006)  สแตนลีย์ 80px|border 40px ยิบรอลตาร์ คาบสมุทรไอบีเรีย Nulli expugnabilis hosti (Latin: "No enemy shall expel us")   28,800 คน(ค.ศ. 2005)  ยิบรอลตาร์ 80px 40px มอนต์เซอร์รัต อาณานิคมแคริบเบียนและแอตแลนติกเหนือ   4,655 คน(ค.ศ. 2006 โดยประมาณ)  พลิมัท (ปัจจุบันถูกทิ้งร้าง; เมืองหลวงโดยพฤตินัยคือเบรดส์) 80px 40px หมู่เกาะพิตแคร์น มหาสมุทรแปซิฟิก (all islands)  51 (2008)  แอดัมส์ทาวน์ 80px 40px เซนต์เฮเลนา   มหาสมุทรแอตแลนติกใต้ Loyal and Unshakeable (St Helena)Our faith is our strength (Tristan da Cunha)  4,255 คน(เซนต์เฮเลนา; ค.ศ. 2008) 1,275 คน(อัสเซนชันและตริสตันดากูนยา; ประมาณการ) เจมส์ทาวน์ 80px 40px เกาะเซาท์จอร์เจียและหมู่เกาะเซาท์แซนด์วิช มหาสมุทรแอตแลนติกใต้ Leo terram propriam protegat (Latin: "Let the lion protect his own land")   99 คน คิงเอดเวิร์ดพอยต์ 80px 40px แอโครเทียรีและดิเคเลีย เมดิเตอร์เรเนียน (ไซปรัส)   14,000 คน(ประมาณครึ่งหนึ่งเป็นทหารและเจ้าหน้าที่กองทัพสหราชอาณาจักร); อิพิสโกพีแคนทูนเมนต์ 80px 40px หมู่เกาะเติกส์และเคคอส อาณานิคมแคริบเบียนและแอตแลนติกเหนือ   32,000 คน(ค.ศ. 2006 ข้อมูลประมาณการ)  โคเบิร์นทาวน์

 สกุลเงินตรา 
อาณานิคมโพ้นทะเลของสหราชอาณาจักรใช้สกุลเงินตราที่แตกต่างกันไป เช่น ปอนด์สเตอร์ลิง ดอลลาร์สหรัฐ หรือสกุลเงินเฉพาะถิ่น

อาณานิคมสกุลเงินท้องถิ่น บริติชแอนตาร์กติกเทร์ริทอรี
 เกาะเซาท์จอร์เจียและหมู่เกาะเซาท์แซนด์วิชปอนด์สเตอร์ลิง หมู่เกาะฟอล์กแลนด์ปอนด์หมู่เกาะฟอล์กแลนด์ ยิบรอลตาร์ปอนด์บรอลตาร์ เซนต์เฮเลนาปอนด์เซนต์เฮเลนา บริติชอินเดียนโอเชียนเทร์ริทอรี
 หมู่เกาะเติร์กและไคคอสดอลลาร์สหรัฐ แองกวิลลา
 มอนต์เซอร์รัตดอลลาร์แคริบเบียนตะวันออก เบอร์มิวดาดอลลาร์เบอร์มิวดา หมู่เกาะเคย์แมนดอลลาร์หมู่เกาะเคย์แมน หมู่เกาะพิตแคร์นดอลลาร์นิวซีแลนด์ แอโครเทียรีและดิเคเลียยูโร
# เฟรมรีเลย์
เฟรมรีเลย์ เป็นเทคโนโลยีของ Packet switch ประเภทหนึ่ง มันเป็นโพรโทคอลในเลเยอร์ที่ 2 ที่ใช้ในเครือข่าย WAN ความเร็วสูงซึ่งได้รับการออกแบบมาเพื่อจุดประสงค์หลักในการเชื่อมโยงเครือข่ายคอมพิวเตอร์ (Network) ต่างๆ ที่อยู่กระจัดกระจายออกไป ให้สามารถสือสารกันด้ผ่านทาง "โครงสร้างเน็ตเวิร์คพื้นฐานที่ใช้งานร่วมกัน" เฟรมรีเลย์มีการใช้งานเทคนิคที่เรียกว่า Statistical Multiplexing ซึ่งทำให้อุปกรณ์ปลายทางหลายๆ ตัวสามารถเข้าถึงท่าส่งสัญญาณ ภายในเครือข่ายของเฟรมรีเลย์ได้พร้อมๆ กัน การทำ Statistical Multiplexing สามารถจัดสรรแบนด์วิทธ์ของท่าส่งสัญญาณได้อย่างมีประสิทธิภาพ และสอดคร้องตามความต้องการในการใช้งานแบนด์วิทธ์จริง ในขณะที่ TDM ทั่วๆไป จะมีการจองแบนด์วิดธ์ไว้ใน Time Slot ที่กำหนดล่วงหน้าถึงแม้ Time Slot นั้นจะไม่ถูกใช้งาน.
# แองกลิคัน
นิกายแองกลิคันพจนานุกรมศัพท์ศาสนาสากล ราชบัณฑิตยสถาน หน้า 43  คือคำที่กล่าวถึงความเชื่อหรือการปฏิบัติของนิกายศาสนาคริสต์ที่มีประวัติเกี่ยวข้องกับ หรือ มีการปฏิบัติที่คล้ายคลึงกับคริสตจักรแห่งอังกฤษ คำว่า “แองกลิคัน”  มาจากคำว่า “ecclesia anglicana”  ในภาษาละตินสมัยกลางที่ใช้กันมาตั้งแต่ ค.ศ. 1246 หมายความว่า คริสตจักรอังกฤษ (the English Church) ผู้นับถือนิกายอังกลิคันส่วนใหญ่เป็นสมาชิกของวัดในกลุ่มที่เรียกว่า “กลุ่มอังกลิคัน” (Anglican Communion) แต่ก็ยังมีวัดที่เป็นอังกลิคันแต่มิได้เป็นส่วนหนึ่งของ “กลุ่มอังกลิคัน” เช่นกลุ่มที่เรียกตนเองว่า “Continuing Anglican Churches” 

ความเชื่อของแองกลิคันจะพบได้ในคำเขียนในพระวรสาร ประเพณีของโบสถ์สาวก และผู้สอนศาสนาแต่เดิม ลักษณะโครงสร้าง ความเชื่อทางเทววิทยา และลักษณะการทำพิธีเป็นลักษณะเอกลักษณ์ที่เป็นสายกลางระหว่าง โรมันคาทอลิกและโปรเตสแตนต์ หรือที่เรียกว่า “ทางสายกลาง” ของนิกายทั้งสาม

นิกายย่อยในกลุ่มอังกลิคันได้แก่:
 คริสตจักรแห่งอังกฤษ
 คริสตจักรแห่งไอร์แลนด์ (Church of Ireland)
 คริสตจักรอิปิสโคปอลสกอต (Scottish Episcopal Church) 
 คริสตจักรในเวลส์ (Church in Wales)
# การทดสอบปริมาณข้อมูล
การทดสอบปริมาณข้อมูล  เป็นหนึ่งในวิธีการทดสอบโปรแกรมคอมพิวเตอร์ ซึ่งทดสอบด้วยข้อมูลที่มีค่ามากกว่าเกินกว่าที่ระบบกำหนดไว้ ซึ่งระบบต้องยังสามารถทำงานต่อไปได้ ไม่เกิดความผิดพลาด แต่ก็ต้องไม่แสดงผลการคำนวณหรือกระบวนการใด ๆ กับค่าที่ใส่ เพราะเป็นค่าที่เกินจากที่กำหนดไว้
# ปราสาทนาคพันธ์
thumbnail|ถนนไปที่วัด
ปราสาทนาคพันธ์ (บฺราสาทนาคพันฺธ)  "แอบชมลายขอม" > เสนีย์ เกษมวัฒนากุล, บริษัทอมรินทร์ พริ้นติ้ง แอนด์ พับลิชชิ่ง จำกัด (มหาชน), 2539, หน้า 78  เป็นปราสาทขนาดเล็ก ตั้งอยู่บนฐานกลมที่มีลักษณะซ้อนลดหลั่นกันลงไปเป็นชั้น ๆ ชั้นสุดท้ายเป็นรูปพญานาค 7 เศียร 2 ตัว โอบล้อมฐานของปราสาทโดยหันส่วนหัวไปทางทิศตะวันออก และส่วนหาง วนอ้อมฐานมาบรรจบกันทางทิศตะวันตก ที่ฐานของปราสาทจำหลักรูปดอกบัวรองรับตัวปราสาท และมีรูปพระโพธิสัตว์อวโลกิเตศวรประดิษฐานอยู่ที่ปราสาททั้ง 4 ทิศ

ปราสาทนาคพันธ์ สร้างอยู่กลางสระสี่เหลี่ยมจตุรัสขนาดใหญ่ มีบ่อน้ำขนาดเล็กตั้งอยู่โดยรอบทั้ง 4 ทิศ แต่ละบ่อมีส่วนที่เชื่อมต่อกับสระใหญ่ตรงกลางเพื่อให้น้ำจากสระใหญ่สามารถไหลไปสู่บ่อเล็กได้ การก่อสร้างปราสาทนาคพันธ์น่าจะเกี่ยวข้องกับคติความเชื่อทางศาสนา ผังของปราสาทเป็นลักษณะการจำลองของสระอโนดาต  "ชัยวรมันที่ 7 มหาราชองค์สุดท้ายของอาณาจักรกัมพูชา", วรรณวิภา สุเนต์ตา, สำนักพิมพ์มติชน, 2548, หน้า 66,68  สระอโนดาตเป็นสระน้ำบนสวรรค์มีน้ำที่ใสสะอาดและเต็มเปี่ยมอยู่ตลอดเวลา มีท่าน้ำอยู่ 4 ท่า น้ำในสระอโนดาตจะไหลออกตามช่องภูเขาที่ตั้งอยู่ทั้ง 4 ทิศของสระ ซึ่งปากช่องของภูเขาแต่ละลูกจะเป็นรูปหน้าของสัตว์ 4 ชนิด คือ สิงห์ ช้าง ม้า และวัว "ประวัติวรรณคดี", รศ.ประจักษ์ ประภาพิทยากร  

ใน "ย้อนรอยอารยะเมืองพระนคร" ซึ่งเขียนโดย ชากส์ คูมาร์เชย์ และแปลโดยอาจารย์วีระ ธีรภัทร ได้กล่าวถึงรูปจำหลักในทิศทั้ง 4 ของปราสาทนาคพันธ์ว่า ที่สระน้ำทางทิศตะวันตกมีหินสลักเป็นรูปหัวมนุษย์ สระน้ำทางทิศเหนือมีหินสลักเป็นรูปหัวช้าง สระน้ำทางทิศตะวันออกมีหินสลักเป็นรูปหัวม้า และสระน้ำทางทิศใต้มีหินสลักเป็นรูปหัวสิงห์  "ย้อนรอยอารยะเมืองพระนคร", ชากส์ คูมาร์เชย์ (เขียน) วีระ ธีรภัทร (แปล), สำนักพิมพ์อมรินทร์, 2548, หน้า 75  จะเห็นว่าช่างขอมจำหลักรูปหน้าสัตว์ประจำทิศในแต่ละทิศตามคติความเชื่อเรื่องสระอโนดาต แต่ในทิศตะวันตกกลับจำหลักรูปหน้าคนแทนหน้าวัว

คติความเชื่อที่เกี่ยวข้องกับการสร้างปราสาทนาคพันธ์มีทั้งความเชื่อทางพุทธศาสนาและศาสนาฮินดูปะปนกัน ตัวปราสาทกลางสระสร้างตามความเชื่อทางศาสนาพุทธ แต่ไม่ปรากฏรูปพระพุทธเจ้ากลับมีรูปสลักของพระโพธิสัตว์อวโลกิเตศวรแทน  "แอบชมลายขอม" > เสนีย์ เกษมวัฒนากุล, บริษัทอมรินทร์ พริ้นติ้ง แอนด์ พับลิชชิ่ง จำกัด (มหาชน), 2539, หน้า 80
# สิเรียม
สิเรียม อาจหมายถึง

 สิเรียม (พม่า) เมืองในพม่า มีอีกชื่อว่า ตันลยิน
 สิเรียม ภักดีดำรงฤทธิ์ นักแสดงชาวไทย
# เทศบาลตำบลบ้านแหลม (จังหวัดเพชรบุรี)
เทศบาลตำบลบ้านแหลม เป็นองค์กรปกครองส่วนท้องถิ่นแห่งหนึ่งในเขตอำเภอบ้านแหลม จังหวัดเพชรบุรี โดยกระทรวงมหาดไทยได้จัดตั้งเป็นสุขาภิบาลบ้านแหลม เมื่อ พ.ศ. 2499 และยกฐานเป็นเทศบาลตำบลบ้านแหลม จังหวัดเพชรบุรี เมื่อพ.ศ. 2542

 ประวัติ 
ชื่อ "บ้านแหลม" เป็นชื่อเรียกตามสภาพภูมิประเทศที่เป็นแหลมยื่นลงไปในทะเล เดิมท้องที่อำเภอบ้านแหลมมีฐานะในทางปกครองเป็นส่วนหนึ่งของแขวง 2 แขวง คือ ฝั่งตะวันออกของแม่น้ำเพชรบุรีขึ้นอยู่กับ แขวงขุนชำนาญ ทางฝั่งตะวันตกขึ้นอยู่กับ แขวงหลวงพรหมสาร เรียกชื่อตามทินนามของผู้เป็นนายแขวงปกครองอยู่ขณะนั้น ครั้นต่อมาได้รับการจัดตั้งเป็นอำเภอ เมื่อปี พ.ศ. 2443 ต่อมาทรงพระกรุณาโปรดเกล้าให้ยุบรวมอำเภอเมืองเพชรบุรี เมื่อ ร.ศ. 120 (พ.ศ. 2444) ประกาศกระทรวงมหาดไทย (ปรับปรุงการจัดตั้งแบ่งเขตแขวงเมืองเพ็ชร์บุรีเสียใหม่ โดยให้มี ๖ อำเภอ และการจัดกรมการอำเภอ) ราชกิจจานุเบกษา เล่มที่ ๑๘ ตอนที่ ๕ ประกาศ ณ วันที่ ๕ พฤษภาคม พ.ศ. ๒๔๔๔ หน้าที่ ๕๙  
ต่อมากรมการอำเภอเมือง ได้แจ้งมณฑลเทศาภิบาลราชบุรี ว่าท้องที่อำเภอเมือง เมืองเพ็ชรบุรี มีพื้นที่กว้างขวาง มีพลเมือง 60,000 เศษ เหลือกำลังเกินที่กรมการอำเภอเมืองจะตรวตรารักษาความสงบเรียบร้อยให้ตลอดทั่วถึงได้ จึงขอแยกอำเภอใหม่ ซึ่งพระยาอมรินทร์ฤๅไชย ข้าหลวงมณฑลเทศาภิบาลราชบุรีได้มีใบบอกไปยังกระทรวงมหาดไทยเพื่อนำความกราบบังคบทูลต่อพระบาทสมเด็จพระจุลจอมเกล้าเจ้าอยู่หัว และทรงพระกรุณาโปรดเกล้าฯ พระราชทานนามอำเภอใหม่ว่า "อำเภอบ้านแหลม" แจ้งความกระทรวงมหาดไทย เรื่อง ตั้งอำเภอบ้านแหลม มณฑลราชบุรี ราชกิจจานุเบกษา เล่มที่ ๒๑ ตอนที่ ๗ ประกาศ ณ วันที่ ๑๕ พฤษภาคม พ.ศ. ๒๔๔๗ หน้าที่ ๘๔ เมื่อวันที่ 9 พฤษภาคม พ.ศ. 2447 (ร.ศ.123)

ต่อมาปี พ.ศ. 2499 กระทรวงมหาดไทยได้จัดตั้ง สุขาภิบาลบ้านแหลม อำเภอบ้านแหลม จังหวัดเพชรบุรี เมื่อวันที่ 31 สิงหาคม 2499 ประกาศกระทรวงมหาดไทย เรื่อง จัดตั้งสุขาภิบาลบ้านแหลม อำเภอบ้านแหลม จังหวัดเพชรบุรี เล่มที่ ๗๒ ตอน ๗๔ ง ฉบับพิเศษ ๑๗ กันยายน พ.ศ. ๒๔๙๘ หน้า ๑๑๖  ต่อมาได้เปลี่ยนแปลงฐานะเป็นเทศบาลตำบล ตามพระราชกฤษฎีกา เมื่อวันที่ 25 พฤษภาคม 2542 

 ภูมิประเทศ 
เทศบาลตำบลบ้านแหลมตั้งอยู่ห่างจากศาลากลางจังหวัดเพชรบุรีประมาณ 12 กิโลเมตร เทศบาลตำบลบ้านแหลมมีพื้นที่ 5.23 ตารางกิโลเมตร หรือประมาณ 3,268 ไร่ มีสภาพเป็นที่ราบลุ่มและที่ราบชายฝั่งทะเล มีแม่น้ำเพชรบุรีไหลผ่านพื้นที่

 อาณาเขต 
 ทิศเหนือ ติดต่อกับ ตำบลบางครก อำเภอบ้านแหลม 
 ทิศใต้ ติดต่อกับ ตำบลบางขุนไทร อำเภอบ้านแหลม 
 ทิศตะวันออก ติดต่อกับอ่าวไทย อำเภอบ้านแหลม 
 ทิศตะวันตก ติดต่อกับตำบลบางครก อำเภอบ้านแหลม

 ประชากร 
จำนวนประชากรรวม 13,754 คน แบ่งเป็น ชาย 6,704 คน หญิง 7,050 คน จำนวนครัวเรือน 3,587 ครัวเรือน
# เทศบาลตำบลนายาง
เทศบาลตำบลนายาง ตั้งอยู่ในพื้นที่อำเภอชะอำ จังหวัดเพชรบุรี อยู่ห่างจากกรุงเทพมหานครทางรถยนต์ประมาณ 152 กิโลเมตร

 ประวัติ 
ในอดีตตำบลนายางเคยเป็นที่ตั้งของอำเภอนายาง (อำเภอชะอำ) ภายหลังได้ย้ายไปตั้งที่ตำบลหนองจอก และย้ายมาตั่งที่ตำบลชะอำ จากการที่เคยเป็นที่ตั้งอำเภอนายางมาก่อน และมีการตั้งบ้านเรีอนหนาแน่น กระทรวงมหาดไทยจึงได้มีการจัดตั้งสุขาภิบาลนายาง http://www.ratchakitcha.soc.go.th/DATA/PDF/2511/D/091/2968.PDF ประกาศกระทรวงมหาดไทย เรื่อง จัดตั้งสุขาภิบาลนายาง อำเภอชะอำ จังหวัดเพชรบุรี ๘๕ ๙๑ ง ๘ ตุลาคม พ.ศ. ๒๕๑๑ ๒๙๖๘ เพื่อดูแลพื้นที่นี้ให้เป็นไปด้วยความเรียบร้อย

 สภาพทั่วไปของพื้นที่ 
พื้นที่ส่วนใหญ่เป็นที่ราบลุ่มเหมาะสำหรับทำการเกษตร ด้านทิศตะวันตกจรดทิวเขาเป็นแนวยาว จากทิศเหนือ จรดมาทางใต้ เป็นพื้นที่ที่ไม่มีแม่น้ำสายสำคัญไหลผ่าน การเกษตรต้องอาศัยน้ำระบบชลประทาน และน้ำฝน ไม่มีอาณาเขตพื้นที่ที่ติดชายฝั่งทะเล

อาณาเขตพื้นที่
 ทิศเหนือ จรดตำบลหนองศาลา และอำเภอท่ายาง จังหวัดเพชรบุรี
 ทิศใต้ จรดตำบลห้วยทรายเหนือ อำเภอชะอำ จังหวัดเพชรบุรี
 ทิศตะวันออก จรดตำบลชะอำ อำเภอชะอำ จังหวัดเพชรบุรี
 ทิศตะวันตก จรดเขตอำเภอท่ายาง จังหวัดเพชรบุรี

 ประชากร 
จำนวนประชากรทั้งสิ้น 17,588 คน ชาย 8,312 คน หญิง 9,276
# ยัติภาค
ยัติภาค (dash) เป็นเครื่องหมายวรรคตอนสากลอย่างหนึ่ง มีลักษณะเป็นขีดแนวนอนกลางบรรทัด ซึ่งเขียนให้ยาวกว่ายัติภังค์ ในคอมพิวเตอร์และงานพิมพ์ ยัติภาคอาจมีความยาวต่างกัน แต่ที่ใช้บ่อยคือ en dash (–) และ em dash (—)

 การใช้งาน 
 ใช้ในความหมายว่า "และ" หรือ "กับ"
 ฟุตบอลคิงส์คัปชิงชนะเลิศระหว่างไทย–อินโดนีเซีย
 ใช้ขยายความคำที่อยู่ข้างหน้า เหมือนเช่นไวยากรณ์ของภาษาอังกฤษ
 ถิ่น–พายัพ (หมายความว่า เป็นภาษาถิ่นที่ใช้ในภาคพายัพ)
 ใช้ในความหมายว่า "ถึง" เช่นเดียวกับยัติภังค์
 ตั้งแต่วันจันทร์–วันเสาร์
 ใช้ในความหมายว่า "เป็น"
 พจนานุกรมฝรั่งเศส–ไทย
 ใช้เป็นสัญลักษณ์นำหัวข้อย่อยที่ไม่ต้องการเรียงลำดับ
 สาเหตุที่ทำให้คนกรุงเทพฯ เครียด
 – รถติด
 – น้ำมันแพง
 – เป็นหนี้ธนาคาร
 – รายได้ไม่เพียงพอกับค่าใช้จ่าย

 อักขระยูนิโคด 
ยัติภาคในรหัสยูนิโคดมีหลายตัวให้เลือกใช้ ดังนี้
 โคดพอยต์  อักขระ  HTML  ความหมาย U+2010  ‐  ไม่มี  hyphen (ยัติภังค์) U+2011  ‑  ไม่มี  non-breaking hyphen (ยัติภังค์แบบไม่ตัดคำ) U+2012  ‒  ไม่มี  figure dash (ยัติภาคสำหรับตัวเลข) U+2013  –  ndash;  en dash (ยัติภาคที่มีความกว้างเท่ากับอักขระ n) U+2014  —  mdash;  em dash (ยัติภาคที่มีความกว้างเท่ากับความสูงของไทป์เฟซ) U+2015  ―  ไม่มี  horizontal bar (เส้นแนวนอน เพื่อเปรียบเทียบกับ vertical bar) U+2053    ไม่มี  swung dash (ยัติภาคแบบคลื่น ตั้งแต่ Unicode 4.0.0)
อย่างไรก็ตาม ในคอมพิวเตอร์ที่ไม่มีรหัสยูนิโคดให้ใช้ สามารถใช้ยัติภังค์สองหรือสามตัวต่อกันแทนได้ (--, ---)

ยัติภาค
# สินค้า
สินค้า คือ วัสดุ อุปกรณ์ สิ่งของเครื่องใช้ ฯลฯ ที่จับต้องได้ สามารถขนส่งหรือเคลื่อนย้ายไปมาได้ โดยสามารถนำเอาไปเป็นกรรมสิทธิ์ได้ ในอดีตจะใช้การแลกเปลี่ยนกัน ส่วนปัจจุบันจะเป็นการใช้เงินตราแลกเปลี่ยนกัน 

 ประเภทของสินค้า 
 สินค้าแบบถาวร คือ ใช้แล้วไม่หมดไป เช่น สินค้าอุตสาหกรรม เครื่องปรับอากาศ รถยนต์ เป็นต้น 
 สินค้าแบบไม่ถาวร คือ ใช้แล้วหมดไป เช่น สินค้าอุปโภค สินค้าบริโภค  แป้ง น้ำหอม ผงซักฟอก เป็นต้น
# ปากกา
ปากกา เป็นเครื่องมือที่ใช้สำหรับการเขียน ปากกาจะใช้หมึกในการเขียนลงไปบนพื้นผิวเรียบๆ ส่วนมากจะเป็นกระดาษ ปากกานั้นมีหมึกหลายสีให้เลือกใช้ เช่น สีน้ำเงิน สีแดง สีดำ สีเขียว และสีอื่นๆ แต่ที่นิยมมากก็จะเป็นหมึกสีน้ำเงิน และหมึกสีแดง

 ชนิดของปากกา  
ปากกานั้นมีหลายชนิด โดยเราสามารถแบ่งได้เป็น
 ปากกาลูกลื่น เป็นปากกาที่ส่วนปลายปากกานั้นจะมีรูปร่างคล้ายกรวยที่ถูกตัดก้นออกไป ปากกาลูกลื่นมีน้ำหมึกที่มีความหนืดอยู่ในภายใน หมึกจะติดกับกระดาษโดยการกลิ้งของลูกกลิ้งกลมแข็ง ขนาดประมาณ 700 - 1200 ไมโครเมตร อาจทำจากทองเหลือง เหล็กกล้า หรือทังสเตนคาร์ไบด์ หมึกจะแห้งทันทีที่สัมผัสกับกระดาษ ปากกาชนิดนี้มีราคาถูกและเชื่อถือได้ ปากกาชนิดนี้จึงกลายมาเป็นเครื่องเขียนที่ได้รับความนิยมในปัจจุบันแทนที่ปากกาหมึกซึม
 ปากกาหมึกซึม เป็นปากกาที่ต้องมีการเติมน้ำหมึกอยู่ตลอดเวลา หัวปากกาหมึกซึมนั้นมีลักษณะเป็นแท่งเหล็ก 2 อันประกบกันโดยด้านหนึ่งจะถูกทำให้มนซึ่งจะเป็นด้านสำหรับการเขียน อีกด้านจะเชื่อมต่อกับท่อเล็ก ๆ ที่เชื่อมต่อกับที่เก็บน้ำหมึก
 ปากกาเน้นข้อความ
 ปากกาหมึกเจล
 ปากกาเคมี เป็นปากกาที่ส่วนปลายทำจากเส้นใยสังเคราะห์หรือสักหลาด
 ปากกาก้านขนนก  เป็นปากกาที่เคยใช้ในอดีต มีด้ามเป็นขนนกมีหัวเป็นเหล็ ปากกา อาจมีที่มาจากก้านขนนกหรือขนห่านที่ใช้ทำปากกาในอดีต ก้านขนนกหรือขนห่านนี้ใช้จุ่มลงในน้ำหมึกและเขียนข้อความที่ต้องการได้
# ตาน-ลยีน
ตาน-ลยีน (,) หรือ เซอัง (,) ในอดีตไทยเรียก เสี้ยงนราธิปประพันธ์พงศ์, พระเจ้าบรมวงศ์เธอ กรมพระ. พระราชพงศาวดารพม่า. พิมพ์ครั้งที่ 2. นนทบุรี : ศรีปัญญา, 2550, หน้า 255 มีชื่อเดิมที่เป็นที่รู้จักกันโดยทั่วไปว่า สิเรียม  เป็นเมืองท่าสำคัญของภาคย่างกุ้ง ประเทศพม่า ตั้งอยู่ปากแม่น้ำอิรวดี อดีตเป็นเมืองท่าชั้นนอกของพะโคหรือหงสาวดี เคยเป็นที่มั่นของทหารโปรตุเกสที่ช่วยเหลือชาวมอญทำสงครามกับพม่าตั้งแต่คริสต์ศตวรรษที่ 16 โดยเป็นจุดยุทธศาสตร์ที่ตั้งอยู่ตอนปลายของแม่น้ำพะโคและอาณาจักรมอญ มีสภาพเป็นเมืองที่เป็นตลิ่งสูงชันริมฝั่งแม่น้ำ จัดเป็นเมืองที่มีทัศนียภาพสวยงาม 

ปัจจุบัน ตาน-ลยีนมีโครงการก่อสร้างท่าเรือน้ำลึกและทางรถไฟสำหรับขนส่งสินค้า
# อาสนวิหารกิลด์ฟอร์ด
อาสนวิหารกิลด์ฟอร์ด  มีชื่อเป็นทางการว่าอาสนวิหารพระวิญญาณบริสุทธิ์ (Cathedral Church of the Holy Spirit, Guildford) เป็นอาสนวิหารในนิกายแองกลิคันตั้งอยู่ที่เมืองกิลด์ฟอร์ด มณฑลเซอร์รีย์ (Surrey) สหราชอาณาจักร มีชื่อเสียงเป็นอาสนวิหารแองกลิคันอาสนวิหารเดียวที่สร้างใหม่ทางภาคใต้ของสหราชอาณาจักรหลังจากการการปฏิรูปศาสนาฝ่ายโปรเตสแตนต์A Factual Guide to Guildford Cathedral by Anita Basset. 1963 หลังจากที่เขตมิสซังกิลด์ฟอร์ดตั้งขึ้นเมื่อ ค.ศ. 1927 ทางเขตมิสซังก็เริ่มพิจารณาการสร้างอาสนวิหารใหม่ตามแบบของเซอร์เอ็ดเวิร์ด มอฟ (Edward Maufe) การก่อสร้างจริงเริ่มขึ้นเมื่อ ค.ศ. 1936 โดยมี ดร.คอสโม กอร์ดอน แลง อาร์ชบิชอปแห่งแคนเทอร์เบอรี (Dr Cosmo Gordon Lang) เป็นผู้วางศิลาฤกษ์Guildford Cathedral by Sir Edward Maufe. Pitkin Pictorals Ltd, 1966. การก่อสร้างต้องระงับไปชั่วคราวระหว่างสงครามโลกครั้งที่ 2 ระหว่างปี ค.ศ. 1939 ถึงปี ค.ศ. 1952 อาสนวิหารได้รับการอภิเษกเมื่อวันที่ 17 พฤษภาคม ค.ศ. 1961